PRITARTA

Klaipėdos miesto savivaldybės

tarybos 2013 m. d.

sprendimu Nr. T2-

**PARTNERYSTĖS SUTARTIS**

Nr.

Klaipėda

**Klaipėdos miesto savivaldybės administracija**, kodas 188710823, registruota Lietuvos Respublikos juridinių asmenų registre, adresu: Liepų g. 11, Klaipėda, atstovaujama Savivaldybės administracijos direktorės Juditos Simonavičiūtės, veikiančios pagal Klaipėdos miesto savivaldybės administracijos nuostatus (toliau – **Savivaldybė**), ir

**Laivų krovos akcinė bendrovė „Klaipėdos Smeltė“**, kodas 140346114, registruota Lietuvos Respublikos juridinių asmenų registre, adresu: Nemuno g. 24, Klaipėda, atstovaujama generalinio direktoriaus Rimanto Juškos, veikiančio pagal bendrovės įstatus (toliau – **Bendrovė**),

Atsižvelgdamos į tai, kad:

1. Klaipėdos miesto savivaldybės taryba 2011 m. birželio 30 d. sprendimu Nr. T2-211 patvirtino Uosto ir rezervinės uosto teritorijos tarp Baltijos pr. tęsinio ir Senosios Smiltelės g., Klaipėdoje, detalųjį planą, pagal kurį turi būti apželdinta 12 % Bendrovės valdomo nuomos sutarčių pagrindu sklypo ploto,
2. Siekdamos kuo labiau panaudoti Bendrovės teritoriją uosto funkcijai, detaliajame plane nebuvo suplanuotas pakankamas Bendrovės teritorijos apželdinimas, todėl detaliojo plano sprendiniuose buvo numatyta galimybė taikyti kompensacines priemones,
3. Bendrovė 2013-02-13 raštu Nr. S-133 ir 2013-03-25 raštu Nr. 01-05/s-248 kreipėsi į Savivaldybę dėl bendradarbiavimo sutarties sudarymo,
4. Savivaldybės užsakymu yra parengtas teritorijos prie Smeltalės upės ruožo nuo Minijos g. iki Jūrininkų pr. krantų sutvarkymo, įrengiant reikalingą infrastruktūrą, projektas, kuris apima ir teritorijos želdinimą,
5. Savivaldybė ir Bendrovė siekia ir yra suinteresuotos sudaryti sąlygas efektyviam uosto teritorijos panaudojimui nebloginant Klaipėdos miesto aplinkos kokybės, todėl turi būti numatytos papildomos kompensacinės priemonės želdinių trūkumui uosto teritorijoje, išnaudojant Klaipėdos miesto želdinius,

toliau Savivaldybė ir Bendrovė kartu gali būti vadinamos **Šalimis**, o kiekviena iš jų – **Šalimi**, sudarė šią partnerystės sutartį (toliau – **Sutartis**).

**I. SUTARTIES DALYKAS IR TIKSLAI**

1. Šia Sutartimi Šalys, kooperuodamos savo turtą, darbą ir žinias, įsipareigoja bendrai veikdamos realizuoti 2011-06-30 detaliojo plano sprendinius dėl Bendrovės teritorijos apželdinimo ir kompensacinių priemonių taikymo, nesant galimybės tinkamai apželdinti Bendrovės teritoriją.

**II. PARTNERIŲ ĮNAŠAI IR ĮSIPAREIGOJIMAI**

1. **Savivaldybė** įsipareigoja:
   1. Bendradarbiauti su Bendrove siekiant Sutarties tikslų, teikti visą reikalingą informaciją ir konsultacijas, reikalingas Sutarties tikslui pasiekti.
   2. Priimti iš Bendrovės Sutarties 3.2 punkte nurodytas lėšas ir naudoti jas tik Sutartyje nurodytiems tikslams įgyvendinti.
   3. Sutarties tikslams pasiekti reikalingus pirkimus vykdyti laikantis Viešųjų pirkimų įstatymo.
   4. Kaip įnašą Sutarties tikslams pasiekti įnešti savo darbą, žinias ir administracinius išteklius, kurie bus panaudoti vykdant Sutartį.
   5. Siekdama stebėti Sutarties tikslų įgyvendinimo eigą, kviesti Bendrovę dalyvauti Savivaldybės pasitarimuose ir kituose renginiuose, kurie yra susiję su šios Sutarties vykdymu.
2. **Bendrovė** įsipareigoja:
   1. Bendradarbiauti su Savivaldybe siekiant Sutarties tikslų, teikti visą reikalingą informaciją ir konsultacijas, reikalingas Sutarties tikslui pasiekti.
   2. Per dvejus (2) metus nuo Sutarties pasirašymo dienos pervesti 700000 (septynis šimtus tūkstančių) litų teritorijos prie Smeltalės upės ruožo nuo Minijos g. iki Jūrininkų pr. krantų sutvarkymo, įrengiant reikalingą infrastruktūrą, projekto įgyvendinimui ir (ar) kitų Savivaldybės socialinės infrastruktūros objektų finansavimui šia tvarka: 350000 (tris šimtus penkiasdešimt tūkstančių) litų – iki 2014 metų gegužės mėnesio 1 dienos, 350000 (tris šimtus penkiasdešimt tūkstančių) litų – iki 2015 metų gegužės mėnesio 1 dienos, į Savivaldybės sąskaitą Nr. LT257300010002331389, esančią AB „Swedbank“, banko kodas 73000.
   3. Per dešimt metų (10) nuo Bendrovės techninio projekto sprendinių įgyvendinimo ir konteinerių skirstymo centro eksploatavimo pradžios, kuri planuojama 2015 metais, skirti 700000 (septynis šimtus tūkstančių) litų gyvenamųjų namų kvartalui tarp Kalnupės, Žalgirio, Sulupės ir Minijos gatvių sutvarkyti ir (ar) kitiems Savivaldybės socialinės infrastruktūros objektams finansuoti pagal atskirą bendradarbiavimo sutartį, kurią Šalys sudarys iki 2015 metų pabaigos.

**III. SUTARTIES GALIOJIMO IR JOS NUTRAUKIMO SĄLYGOS**

1. Ši Sutartis įsigalioja nuo pasirašymo momento ir galioja iki visiško Šalių įsipareigojimų įvykdymo.
2. Šalys susitaria, kad Bendrovei atlikus šios Sutarties 3.2 punkte nurodytus veiksmus, Bendrovės pareiga pagal Klaipėdos miesto savivaldybės tarybos 2011 m. birželio 30 d. sprendimu Nr. T2-211 patvirtintą Uosto ir rezervinės uosto teritorijos tarp Baltijos pr. tęsinio ir Senosios Smiltelės g., Klaipėdoje, detalųjį planą apželdinti 12 % Bendrovės valdomo nuomos sutarčių pagrindu sklypo ploto bus tinkamai įvykdyta.
3. Šalims įvykdžius visus įsipareigojimus, Šalių tarpusavio prievolės pasibaigia.
4. Sutarties sąlygos privalomos abiem Šalims, jos gali būti pakeistos, papildytos abiejų Šalių rašytiniu susitarimu, kuris tampa sudėtine Sutarties dalimi.

**IV. ATSAKOMYBĖ IR GINČŲ SPRENDIMO TVARKA**

1. Visi ginčai dėl Sutarties nuostatų įgyvendinimo sprendžiami geranoriškomis Šalių derybomis.
2. Šalims nesusitarus, ginčas sprendžiamas Lietuvos Respublikos įstatymų nustatyta tvarka.
3. Šalis, nutraukusi ar pažeidusi Sutartį, turi atlyginti kitai Šaliai dėl Sutarties nutraukimo ar pažeidimo padarytus tiesioginius ir netiesioginius nuostolius.

**V. BAIGIAMOSIOS NUOSTATOS**

11. Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai.

**VI. SUTARTIES ŠALIŲ REKVIZITAI IR PARAŠAI**

|  |  |  |
| --- | --- | --- |
| **Klaipėdos miesto savivaldybės administracija**  Juridinio asmens kodas 188710823  Liepų g. 11, LT-91502 Klaipėda, Lietuva  Tel. (8 46) 39 60 08  Faks. (8 46) 41 00 47  A. s. LT257300010002331389  Banko kodas 73000  PVM kodas LT887108219  „Swedbank“, AB  Klaipėdos miesto savivaldybės administracijos direktorė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Judita Simonavičiūtė  A. V. |  | **Laivų krovos akcinė bendrovė „Klaipėdos Smeltė“**  Juridinio asmens kodas 140346114  Nemuno g. 24, LT-93278 Klaipėda, Lietuva  Tel. (8 46) 49 62 01  Faks. (8 46) 49 62 30  A. s. LT827044060000750566  Banko kodas 70440  PVM kodas LT403461113  AB SEB bankas  LKAB „Klaipėdos Smeltė“ generalinis direktorius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Rimantas Juška  A. V. |